Beyers het ‘n diep indruk op sy tydgenote gemaak. Sy tragiese dood waar hy in die Vaalrivier verdrink het, tydens die Rebellie van 1914 het gemoedere hoog laat loop.
Beyers se besondere bydrae het in sy toewyding aan God en die saak waarin hy geglo het, gelê. Vir hom was dissipline en goeie gedrag ononderhandelbaar. Tydens die Tweede Vryheidsoorlog het hy ‘n belangrike rol in die herstel van die Boere se oorlogspoging gespeel. Na die oorlog het sy integriteit en bekwaamheid in verskeie verbande ‘n deurslaggewende rol gespeel. Deur sy dood is die Afrikanervolk van iemand beroof wie se grootste bydrae dalk nog voorgelê het.